Alenia C-27J

Το **[[Alenia]] C-27J Spartan** είναι μέσο στρατιωτικό μεταγωγικό αεροσκάφος. Αποτελεί εξελιγμένη έκδοση του Alenia G.222 (C-27A Spartan σε υπηρεσία με την Αμερικανική αεροπορία), με τους κινητήρες και τα συστήματα του Lockheed Martin C-130J Hercules.

## Σχεδίαση και Εξέλιξη

Το 1997 η Alenia και η Lockheed Martin δημιούργησαν την **Lockheed Martin Alenia Τακτικά Μεταφορικά Συστήματα** (*Lockheed Martin Alenia Tactical Transport Systems - LMATTS*) για την εξέλιξη μίας αναβαθμισμένης έκδοσης του **G.222** με προηγμένα συστήματα πτήσης, γυάλινο κόκπιτ και νέους κινητήρες, τους ίδιους Rolls-Royce AE 2100 που χρησιμοποιούνται στο C-130J Hercules. Αργότερα όμως οι Alenia και Lockheed Martin αποχώρησαν από την κοινή τους προσπάθεια λόγω της απόφασης της Lockheed Martin να προσφέρει το C-130J ως διαγωνιζόμενο στον ίδιο διαγωνισμό για Κοινό Μεταφορικό Αεροσκάφος για την Αμερικανική Πολεμική Αεροπορία και τον Αμερικανικό Στρατό, στον οποίο διαγωνιζόταν και το C-27J. Η Alenia Aeronautica συνεργάστηκε τότε με την L-3 Communications, δημιουργώντας έτσι την **Global Military Aircraft Systems** (GMAS) για την προώθηση του C-27J, ενώ στην πορεία στην προσπάθεια εντάχθηκε και η Boeing.

Το C-27J Spartan έχει 35% μεγαλύτερη εμβέλεια και 30% μεγαλύτερο επιχειρησιακό ύψος σε σχέση με το G.222. Η Ιταλική Πολεμική Αεροπορία και η Ελληνική Πολεμική Αεροπορία παράγγειλαν από 12 αεροσκάφη έκαστη ενώ τη Βουλγαρική Πολεμική Αεροπορία επέλεξε το C-27J, παραγγέλνοντας 5. Η Alenia επίσης προσφέρει το C-27J στον Καναδά ως αντικαταστάτη των CC-130 Hercules και CC-115 Buffalo. Η Λιθουανία παρήγγειλε τρία C-27J αντικαθιστώντας τα Antonov An-26, παραλαμβάνοντας το πρώτο αεροσκάφος στα τέλη του 2006.

Το C-27J προωθήθηκε στα πλαίσια του διαγωνισμού για Κοινό Μεταφορικό Αεροσκάφος για την Αμερικανική Πολεμική Αεροπορία και τον Αμερικανικό Στρατό έχοντας ως κύριο ανταγωνιστή το C-295 των Raytheon and EADS Βορείου Αμερικής, σε ένα διαγωνισμό που αφορά συνδυασμένες παραγγελίες πάνω από 100 αεροσκαφών. Το Κοινό Μεταφορικό Αεροσκάφος αναμένεται να αντικαταστήσει τα C-23 Sherpa, C-12 Huron και C-26 Metroliners.

Η Ρουμανία παρήγγειλε επτά C-27J με σκοπό να παραδοθούν το 2008, ώστε να αντικαταστήσει τα Antonov An-24 and Antonov An-26, επικρατώντας του EADS CASA C-295.

Το C-27J αποτελεί πιθάνο υποψήφιο για την απαίτηση της Βασιλικής Αυστραλιανής Πολεμικής Αεροπορίας για 12 αεροσκάφη τα οποία θα αντικαταστήσουν τα γερασμένα DHC-4 Caribou το 2010, με την πιθανότητα απόκτησης περισσοτέρων αεροσκαφών εάν η Αυστραλιανή Αεροπορία αποφασίσει να αντικαταστήσει και όλα τα C-130H Hercules της.

## Χρήστες
thumb|250px|Αεροσκάφος C-27J Spartan
;
* Βουλγαρική Πολεμική Αεροπορία: 3 αεροσκάφη
;
* Ελληνική Πολεμική Αεροπορία: 8 αεροσκάφη
;
* Ιταλική Πολεμική Αεροπορία: 12 αεροσκάφη
;
* Μαροκινή Πολεμική Αεροπορία: 4 αεροσκάφη
;
* Μεξικανική Πολεμική Αεροπορία: 4 αεροσκάφη
;
* Λιθουανική Πολεμική Αεροπορία 3 αεροσκάφη
;
* Ρουμανική Πολεμική Αεροπορία: 7 αεροσκάφη
;
* Σλοβακική Πολεμική Αεροπορία: 2 αεροσκάφη
;
* Αμερικανικός Στρατός - Απαιτήσεις για 75 αεροσκάφη.
* Αμερικανική Πολεμική Αεροπορία - Απαιτήσεις για 70 αεροσκάφη.

## Το C-27στην Ελληνική Πολεμική Αεροπορία

Η Ελληνική Πολεμική Αεροπορία έχει προμηθευτεί 8 αεροπλάνα, η παράδοση των οποίων ξεκίνησε το 2004. Τα αεροπλάνα έχουν ενταχθεί στην **354 Μοίρα Τακτικών Μεταφορών «Πήγασος»** και φέρουν μονόχρωμη γκρι παραλλαγή.

## Παρόμοια αεροσκάφη
* Alenia G.222
* C-130J Hercules

## Συγκρίσιμα αεροσκάφη

* Transall C-160
* Antonov An-72
* EADS CASA C-295

## Πηγές


## Εξωτερικοί σύνδεσμοι

* Η επίσημη ιστοσελίδα του C-27J Spartan
* Το C-27J Spartan στην επίσημη ιστοσελίδα της Ελληνικής Πολεμικής Αεροπορίας
* Άρθρο για το C-27J Spartan από το περιοδικό «Αεροπορική Επιθεώρηση»
* Το C-27J Spartan στο ellinikos-stratos.com
* Το C-27J Spartan στο airforce-technology.com
* Το C-27J Spartan στο globalsecurity.org
* Το C-27J Spartan στο air-attack.com
* Το C-27J Spartan στο redstar.gr

C
C
Κατηγορία:Αεροσκάφη Alenia
Κατηγορία:Εμβολοκινητήρια στρατιωτικά αεροσκάφη